**О Б Р А З Л О Ж Е Њ Е**

На основу члана 15. Одлуке о оснивању Јавног предузећа Завод за урбанизам Ниш, Надзорни одбор Предузећа Одлуком број 710/2-1 од 03.03.2017. године, донео је Дугорочни план пословне стратегије и развоја ЈП Завод за урбанизам Ниш за период од 2017 до 2026. године и доставио га оснивачу, ради давања сагласности.

Дугорочно физички обим делатности за потребе оснивача односио би се на усклађивању Просторног плана административног подручја Града Ниша са Законом о планирању и изградњи, Генералног урбанистичког плана као и даљу разраду планског подручја кроз израду планова генералне регулације и урбанистичких планова.Код уговарања послова из делатности прдузећа, ЈП Завод за урбанизам Ниш ће примењивати Упутство о начину утврђивања висине накнаде за послове израде Просторних планова и Упутство о начину утврђивања висине накнаде за послове из делатности предузећа, на које је сагласност дало Градско веће Града Ниша.

 Активности у смислу инвестиционих улагања у планском периоду односе се на: капитално одржавање пословне зграде, набавку лиценцираних софтвера, набавку опреме за обављање основне делатности.

Број запослених на неодређено време усклађиваће се са Одлуком о максималном броју запослених на неодређено време у систему јавног сектора Града Ниша за сваку пословну годину.

Имајући у виду да је Дугорочни план пословне стратегије и развоја ЈП Завод за урбанизм Ниш за период од 2017. године до 2026. године, сачињен у складу са важећим законским прописима, Секретаријат за планирање и изградњу предлаже доношење решења као у диспозитиву.

 **СЕКРЕТАР**

 **Секретаријата за планирање и изградњу**

 **Родољуб Михајловић, дипл.инж.грађ.**